«Կիրիլիցայի ամրոցը» երկու թանգարանային սրահներից է բաղկացած: Առաջին հարկում գտնվող ընդհանուր սրահը պատմում է Պլիսկայում կիրիլիցայի դպրոցի հիմնման մասին: Այստեղ կարելի է տեսնել Կլիմենտի, Նաումի և Անգելերիայի մոմե արձանները, ովքեր Պլիսկա են հասել 886 թվականին՝ ցար Բորիսի հրավերով ու գլագոլագիր տառերը վերամշակել են կիրիլիցայի: Կարելի է տեսնել նաև բազմաթիվ փայտյա քանդակներ, որոնք ցույց են տալիս կիրիլիցային անցնելու ողջ գործընթացը: Իսկ երկրորդ հարկում «Բուլղարական փառք» անունը կրող սրահն է տեղակայված»,- պատմում է Կարեն Ալեքսանյանը: